Publication: Magyar Közlöny
Issue: MK-2001-35 (Year: 2001, Number: 35)
Era: 1990-2004
Section: 3. számú melléklet a 10/2001. (III. 27.) MeHVM rendelethez
Paragraph Index: 374

3. Adatátviteli belföldi szám Az adatátviteli belföldi szám az adatátviteli hálózatkijelölő számot és az adatátviteli előfizetői számot tartalmazza. Az adatátviteli belföldi szám felépítése: NN=ND+NTN ahol: NTN az adatátviteli előfizetői szám, amely legfeljebb tíz számjegyből áll, és az adott hálózatban lévő előfizetők (adat-végberendezések, illetőleg adatáramköri végberendezések) azonosítására szolgál. 2001/35. szám Az adat hálózatkijelölő számot a hatóság határozza meg, és a kijelölést bejelenti az ITU-nak. A hatóság egy ND-t megoszthat több belföldi adatátviteli hálózat között, ebben az esetben az üzemeltető által kiosztható NTN tartomány megfelelően módosul. Az ITU-tól újabb DCC kijelölése kérhető, amennyiben a belföldi adathálózatok azonosításához a rendelkezésre álló ND tartomány már nem elegendő. Az adatátviteli előfizetői számot a szolgáltató határozza meg az X.121 Ajánlás előírásai alapján. Függelék Fogalmi meghatározások F1. Adathálózat azonosító kód (DNIC) (Data Network Identification Code) Meghatároz valamely adathálózatot egy adott országon belül az adathálózati számozási tervben. F2. Adatátviteli országhívó szám (DCC) (Data Country Code) Meghatároz valamely országot az adathálózati számozási tervben. F3. Adatátviteli belföldi szám (NN) (National Number) Azonosít egy előfizetőt (adat-, illetve adatáramköri végberendezést) valamely országon belül. F4. Adatátviteli hálózatkijelölő szám (ND) (Network Digit) Meghatároz egy adathálózatot valamely országon belül. F5. Adatátviteli előfizetői szám (NTN) (Network Terminal Number) Azonosít egy előfizetőt (adat-, illetve adatáramköri végberendezést) valamely ország valamely adathálózatában. F6. Adatátviteli nemzetközi szám Azonosítja valamely ország előfizetőjét (adat-, illetve adatáramköri végberendezést).

Source: https://magyarkozlony.hu/hivatalos-lapok/dacba3bdda72524f77eecf0263fd62527f65d651/dokumentumok/4a0836ce11bae50fa20a5d1be08d5fd5f290a24a/letoltes